EkBass/fiwiki-20250220-pages-articles huggingface dataset:
Eeva-Maija Haukinen

Eeva-Maija Haukinen (o.s. Tyhtilä, s. 3. helmikuuta 1944 Oulu) on suomalainen eläkkeellä oleva näyttelijä, joka on esiintynyt useissa elokuvissa ja teattereissa. == Ura == Vuonna 1972 Haukinen sai parhaan naispääosan Jussi Risto Jarvan ohjaamasta elokuvasta Kun taivas putoaa. Vuonna 1987 televisionäytelmä Lumikit palkittiin Kultaisella Nymfillä Monte Carlon televisiofestivaaleilla. Haukinen esiintyi televisiosarjassa Kotikatu Kaisa Virtasen roolissa vuonna 1998. Syksyllä 2013 hän esiintyi Ylen sarjassa Kansan mies. Haukiselle myönnettiin taiteilijaeläke 2015. == Yksityiselämä == Haukisen ensimmäinen aviomies oli kirjailija Pekka Haukinen ja toinen aviomies näyttelijä Erkki Pajala. == Valikoitu filmografia == * Kun taivas putoaa (1972) * Kotikatu (1998–1999) * Kansan mies (2013) == Lähteet == == Aiheesta muualla == * Kotikadun Kaisa Yle Elävä arkisto. 3.9.1998. * Viikon taiteilija: näyttelijä Eeva-Maija Haukinen Yle Radio 1. Luokka:Suomalaiset näyttelijät Luokka:Jussi-palkinnon saajat Luokka:Vuonna 1944 syntyneet Luokka:Elävät henkilöt
AtlasGlobal

AtlasGlobal (31. maaliskuuta 2015 asti Atlasjet) on turkkilainen lentoyhtiö, jonka päätoimipaikka on Istanbul. Se lentää kotimaanlentoja sekä säännöllisiä charter-lentoja Euroopassa, Kazakstanissa ja Yhdistyneissä arabiemiirikunnissa. Suomen ja Turkin välillä se lentää lomalentoja ainakin väleillä Helsinki–Antalya, Joensuu–Antalya ja Oulu–Antalya. ==Historia== Yhtiö on perustettu 14. maaliskuuta 2001 ja se on aloittanut lentotoimintansa 1. kesäkuuta 2001. Lentoyhtiö on aiemmin tunnettu nimellä Atlasjet International Airlines. ===Kaappaus=== Yhtiön lentokone kaapattiin 18. elokuuta 2007 matkalla Kyprokselta Istanbuliin. Kaappaajat pakottivat lentokoneen lentämään Antalyan lentoasemalle tankkaukseen ja lentämään sieltä Iranin pääkaupunki Teheraniin tai Syyriaan. Lentokoneessa oli kaappaushetkellä yhtiön mukaan 136 matkustajaa ja kuusi miehistön jäsentä, jotka kaikki pääsivät pakenemaan koneesta Antalyan lentoasemalla kaappaajien antautuessa. Lentokone on tyypiltään Boeing MD-83.Turkish plane hijacking ends peacefully === Onnettomuus === Yhtiön MD-83-tyyppinen lentokone syöksyi maahan 30. marraskuuta 2007 Ispartassa, Turkissa, juuri ennen kuin sen oli määrä laskeutua Süleyman Demirelin lentoasemalle. Onnettomuudessa sai surmansa 50 matkustajaa ja seitsemän miehistön jäsentä. ==Laivasto== Atlasjetin laivasto sisältää seuraavat lentokoneet: *8 Airbus A320-200 *1 Airbus A319 *16 Airbus A321 ==Lähteet== * ===Viitteet=== ==Aiheesta muualla== *AtlasGlobal Luokka:Turkkilaiset lentoyhtiöt
Soko

thumb|right|350px|Soko J-22 Orao rynnäkkökone Belgradin ilmailumuseossa. Soko (suomeksi 'Haukka') oli Jugoslavian suurin lentokonetehdas ja toimii nykyisin lentokonevalmistajana Mostarissa, Bosnia ja Hertsegovinassa. Yugoslavia The Aviation Industry. Aeroflight.co.uk. Viitattu 22.7.2017.Novi Avion .Vazduhoplovnetradicijesrbije.rs. Viitattu 22.7.2017. ==Historia == Yhtiö perustettiin vuonna 1950, koska Varsovan liittoon välinsä rikkonut sosialistinen Jugoslavia ei pystynyt hankkimaan ilmapuolustuskalustoa ulkomailta. Aluksi tuotanto koostui sotilaslentokoneista, mutta myöhemmin se teki lisenssillä ranskalaisia Aérospatiale SA 341 ja 342 helikoptereita. 1990-luvulla käydyssä Jugoslavian sisällissodan aikana yrityksen toiminta hiipui. Tehtaiden koko oli ennen sotaa 450 000 m² ja työntekijöitä oli 5 000 henkeä. Nykyisin yrityksen tehtaista toimii vain Mostarin lentoaseman tehdas, jossa on 450 työntekijää. == Tuotevalikoima == === Sotilaslentokoneet === * Soko Galeb (Lokki) * Soko J-1/J-21 Jastreb (Kanahaukka) * Soko Kraguj (Varpushaukka) * Soko J-22 Orao (Kotka) * Soko Super Galeb (Superlokki) === Siviililentokoneet=== * Soko Gazela ==Lähteet== Luokka: Lentokonevalmistajat
Kenny Bräck

Kenny Bräck (s. 21. maaliskuuta 1966 Arvika, Ruotsi) on ruotsalainen kilpa- ajaja. Hän on menestynyt Yhdysvalloissa Champ Car- ja IRL-luokissa. Bräck aloitti uransa Ruotsissa ajaen kartingia. Hän on ajanut Ruotsissa ja Isossa- Britanniassa Formula 3 ja Formula Ford luokissa, sekä testannut Williamsia. Ajettuaan myös Formula 3000-luokkaa, hän siirtyi 1997 Yhdysvaltoihin IRL:ään A. J. Foytin talliin, jossa voitti 1998 IRL:n mestaruuden ja 1999 Indy 500 -kilpailun. Vuonna 2000 Bräck vaihtoi CART-luokkaan, ja hänet palkittiin kauden parhaana tulokkaana. Hän kuitenkin palasi 2003 IRL:ään, kun hänen tallinsa Team Rahal-Letterman loikkasi CART:sta IRL:ään. Kauden 2003 viimeisessä kilpailussa Bräck miltei menehtyi onnettomuudessa. Hän palasi kilparadoilla 2005 Indy 500:ssa, mutta keskeytti mekaaniseen vikaan. Vuonna 2006 Bräck ilmoitti lopettavansa uransa ja keskittyvänsä nuorten ajajien valmentamiseen. Hän aloitti myös rockyhtyeen nimeltä Bräck. Hän kirjoittaa yhtyeelle kappaleita. == Aiheesta muualla == * Kenny Bräckin kotisivut Luokka:Ruotsalaiset autourheilijat Luokka:Champ Car -kuljettajat Luokka:Vuonna 1966 syntyneet Luokka:Elävät henkilöt
Omenahappo

Omenahappo eli hydroksibutaanidihappo on dikarboksyylihappoihin kuuluva orgaaninen yhdiste. Nimensä mukaisesti omenahappoa on hedelmissä, etenkin omenissa, joissa se muodostaa 97 % kokonaishappopitoisuudesta. Sitä on runsaasti myös luumuissa, kirsikoissa ja vesimelonissa. Juuri se antaa vihreille omenoille luonteenomaisen happaman maun. Raparperin ruodin happamuus johtuu pääasiassa omenahaposta. Omenahapon suoloja ja estereitä kutsutaan hydroksibutaanidioaateiksi tai triviaalinimensä mukaisesti malaateiksi. Omenahappoa voidaan eristää luonnollisista lähteistä, mutta nykyään sitä valmistetaan pääasiassa synteettisesti. Sitä valmistetaan katalyyttisesti vedyttämällä maleiinihappoa, maleiinianhydridiä tai fumaarihappoa.Gary T. Blair & Jeffrey J. DeFraties: Hydroxy Dicarboxylic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 10.08.2013Karlheinz Miltenberger: Hydroxycarboxylic Acids, Aliphatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 10.08.2013 Elintarviketeollisuudessa käytetään omenahappoa paljon muun muassa makeisissa, hedelmä- ja vihannessäilykkeissä, juomissa ja hilloissa happamuudensäätöaineena. Sen E-koodi on E296. Yhdistettä voidaan käyttää myös hajusteissa, metallien puhdistamiseen ja metalleja kelatoivana aineena. Omenahappo osallistuu elimistössä sitruunahappokiertoon. == Lähteet == == Aiheesta muualla == *Terveyskirjasto: Omenahappo *Kyoto Encyclopedia of Genes and Genomes (KEGG): L-Malic acid *Kyoto Encyclopedia of Genes and Genomes (KEGG): D-Malic acid *Kyoto Encyclopedia of Genes and Genomes (KEGG): DL-Malic acid *Liber Herbarum II: Omenahappoa sisältäviä kasveja *ChemBlink: Malic acid *ChemBlink: D(+)-Malic acid *ChemBlink: L(-)-Malic acid *ChemBlink: DL-Malic acid *Dr. Duke's Phytochemical and Ethnobotanical Databases: Malic acid Luokka:Dikarboksyylihapot Luokka:Hydroksihapot Luokka:Säilöntäaineet
Andries Pretorius

Andries Wilhelmus Jacobus Pretorius (s. 27. marraskuuta 1798 Graaff Reinet, Kapmaa – 23. heinäkuuta 1853 Magaliesberg, Transvaal) oli yksi buurien Suuren vaelluksen johtajista, jolla oli merkittävä osuus Transvaalin ja Oranjen vapaavaltion itsenäisten buuritasavaltojen perustamisessa."Andries Pretorius." Encyclopædia Britannica. 2007. Britannica Concise Encyclopedia. 5 May 2007 . Hän toimi lyhytikäisen Natalian tasavallan pääministerinä. Pretoriuksen joukot kukistivat kuningas Dinganen zulujoukot 16. joulukuuta 1838 Blood Riverin taistelussa ja myöhemmin uudelleen Magonossa vuonna 1840. Myöhemmin Pretorius yritti vastustaa brittien Natalin (vuonna 1842) ja Transvaalin (vuonna 1848) anneksointia. Hän osallistui Sand Riverin kokoukseen, joka tunnusti Transvaalin itsenäisyyden vuonna 1852 ja johti Oranjen vapaavaltion itsenäisyyteen johtaneita neuvotteluja. Etelä-Afrikan pääkaupunki Pretoria on nimetty Andries Pretoriuksen mukaan. Kaupungin perusti vuonna 1855 hänen poikansa Marthinus Wessel Pretorius, josta myöhemmin tuli Transvaalin ensimmäinen presidentti. == Lähteet == Luokka:Voortrekkerit Luokka:Vuonna 1798 syntyneet Luokka:Vuonna 1853 kuolleet
Syzran

Syzran () on kolmanneksi suurin kaupunki Samaran alueella, Venäjällä. Se sijaitsee Saratovin tekojärven rannalla. Kaupungin väestönlaskennan mukainen asukasluku oli 178 750 (2010). Syzran perustettiin 1683 linnoitukseksi. Kylänä se on ollut olemassa vuodesta 1796 lähtien. Kylässä on yhä yksi 1600-luvun aikainen linnoitus. == Syzranin ystävyys kaupungit == * Pingdingshan, Kiina * Lencloître, Ranska ==Lähteet== Luokka:Samaran alueen kaupungit
Arena Mytištši

Arena Mytištši () on jäähalli Mytištšissä viiden kilometrin päässä Moskovasta Venäjällä. Mytištši toimi yhdessä Hodynka-areenan kanssa vuoden 2007 jääkiekon maailmanmestaruuskilpailujen areenana. Hallia käyttää KHL-joukkue HK Atlant. == Aiheesta muualla == * Areenan sivusto Mytistsi Luokka:Moskovan alue
Katkat

Katkat (Amphipoda) on yksi suurimmista ja laajimmin levinneistä äyriäislahkoista. Kaikkiaan katkalajeja tunnetaan yli 10 000.World Amphipoda Database: Introduction (in World Register of Marine Species) Suurin osa katkoista elää merissä, mutta noin viidennes lajeista elää sisävesissä ja jotkin lajit myös maalla. Useimmat katkat ovat 1–2 senttimetrin pituisia. Pienimmät lajit ovat millimetrin kokoluokkaa, suurin tunnettu syvän veden katka jopa 34 senttimetriä. Katkanaaras kantaa muniaan ja niistä kehittyviä poikasia raajojensa välissä olevassa marsupiossa eli alkiotaskussa; erillistä toukkavaihetta ei ole. Katka-nimitys tulee uskomuksesta, että jokin vesieliö olisi purrut kalastajien siimoja katki. == Suomen katkat == Suomesta on tavattu 20 katkalajia:Silfverberg, H. (1999) A provisional list of Finnish Crustacea. Memoranda Societatis pro Fauna et Flora Fennica 75, 15-37 * Bathyporeia pilosa hietakatka * Calliopius laeviusculus tyrskykatka * Corophium volutator liejukatka * Apocorophium lacustre polyyppikatka * Crangonyx pseudogracilis * Hyperia galba meduusakatka * Gammaracanthus lacustris jättikatka * Gammarus duebeni lätäkkökatka * Gammarus lacustris järvikatka * Gammarus locusta saaristokatka * Gammarus oceanicus pohjoiskatka * Gammarus pulex purokatka * Gammarus salinus merikatka * Gammarus tigrinus tiikerikatkatiikerikatka – Gammarus tigrinus´´ laji.fi * Gammarus zaddachi lahtikatka * Leptocheirus pilosus putkikatka * Monoporeia affinis valkokatka * Pontoporeia femorata merivalkokatka * Pallaseopsis quadrispinosa okakatka * Talitroides alluaudi ==Lähteet== ==Aiheesta muualla== *Katkat äyriäisistä kertovalla sivustolla *Määrityskaava suomalaisille katkoille * Luokka:Seulonnan keskeiset artikkelit
Leinola (Tampere)

Leinola on kaupunginosa Itä-Tampereella. Naapurikaupunginosat ovat Linnainmaa, Holvasti ,Vehmainen ja Atala Leinolan kaupunginosassa sijaitsee Leinolan koulu. Aluetta palvelevat Tampereen Kaupunkiliikenteen linjat 6, 18 ja 29. Leinolassa sijaitsee Mannerheimin patsas. Kaupunginosan etelärajana on Tampere–Haapamäki-rata. Leinola mainittiin vuoden 1540 maakirjassa Messukylän pitäjään kuuluneena kylänä, jossa oli viisi taloa. Näistä kolmen talon isännällä oli vuoden 1553 maakirjassa sama lisänimi Leinoij. Messukylä liitettiin Tampereen kaupunkiin vuonna 1947 ja Leinolan alueen ensimmäinen asemakaava vahvistettiin vuonna 1952. Alueen kadunnimistössä on Kalevala- aiheisia ryhmänimiä ja koira-aiheisia ryhmänimiä, joiden perustana on vanha paikannimi Koiramäki. Maija Louhivaara: Tampereen kadunnimet, s. 203. Tampereen museoiden julkaisuja 51, 1999, Tampere. ISBN 951-609-105-9. Kadunnimet Lukinkatu, Mikkolankatu ja Vestonkatu viittaavat vanhoihin kantataloihin. Vesto-nimi juontuu pyhimyskalenterin nimestä Sylvester. Karjumäenkadun nimen pohjana on kadun pohjoispuolella sijaitseva Karjumäki, jota on käytetty aikoinaan sikojen laitumena. Pulkkisenkatu ja -raitti on nimetty Pulkkisenmäen mukaan, ja Pulkkisen savupirtti muistetaan seudun viimeisenä. Louhivaara 1999, s. 204–209. ==Lähteet== *
Buffalo (täsmennyssivu)

Buffalo voi merkitä useita eri asioita. ==Biologia== * englanninkielisellä termillä buffalo viitataan joko puhveliin tai biisoniin ==Kaupungit ja alueet== * Buffalo, New York, New Yorkin osavaltion toiseksi suurin kaupunki. * Buffalo, Illinois * Buffalo, Indiana * Buffalo, Iowa * Buffalo, Kansas * Buffalo, Minnesota * Buffalo, Missouri * Buffalo, Pohjois-Dakota * Buffalo, Oklahoma * Buffalo, Etelä-Carolina * Buffalo, Etelä-Dakota * Buffalo, Texas * Buffalo, Länsi-Virginia * Buffalo, Marquette County, Wisconsin * Buffalo, Wyoming * Buffalo County, Nebraska * Buffalo County, Etelä-Dakota * Buffalo County, Wisconsin ** Buffalo, Buffalo County, Wisconsin ** Buffalo City, Wisconsin * Buffalo Grove, Illinois * Buffalo Township, Minnesota * Buffalo Township, Pennsylvania * Buffalo ==Tekniikka== *Brewster F2A "Buffalo", hävittäjäkone. * Buffalo, miinasuojattu panssaroitu ajoneuvo ==Henkilöt== *Buffalo Bill, oik. William Frederick Cody. ==Urheiluseurat== *Buffalo Bills, amerikkalaisen jalkapallon seura. *Buffalo Sabres, NHL-seura. ==Tuotemerkit== *Buffalo, Melco Holdings Inc. tuotemerkki.
Ruotsin Helsingin-suurlähetystö

Ruotsin Helsingin-suurlähetystö (ruots. Sveriges ambassad i Helsingfors) sijaitsee Helsingin Pohjoisesplanadilla, Kauppatorin pohjoislaidalla. == Suurlähettiläs == Nykyinen suurlähettiläs on Peter Ericson. Hänen edeltäjänsä oli Anders Ahnlid. == Lähetystörakennus == === Venäjän vallan aika === Talo rakennettiin alun perin vuosina 1839–1843 kauppaneuvos J. H. Heidenstrauchin asuinrakennukseksi, todennäköisesti arkkitehti A. F. Granstedtin suunnittelemana. Empiretyylistä rakennusta pidettiin tuolloin yhtenä kaupungin kauneimmista yksityistaloista, joskaan senaikaisesta ulkonäöstä ei ole enää juuri mitään jäljellä.Ambassadbyggnadens historia Ruotsin suurlähetystö (ruotsiksi). Heidenstrauchin kuoltua 1847 talo ehti vaihtaa useasti omistajaa, kunnes sen osti vuonna 1883 kauppaneuvos Jakov Tschernischeff, joka muutti sen 150 asukkaan vuokrakasarmiksi. Hän muutatti myös julkisivun tuolloin Venäjällä muodissa olleen uusbarokkityylin mukaiseksi, mikä herätti julkisuudessa arvostelua. Muutostyöt suunnittelivat arkkitehdit Constantin Kiseleff ja W. Reiss. 1900-luvun alussa rakennuksessa toimi Venäjän valtionpankin konttori.Helsingin kaupunginkirjasto Viitattu 7.12.2013. === Suurlähetystönä === Ruotsin valtio osti rakennuksen 400 000 kruunun hinnalla vuonna 1921, ja jälleen toteutettiin suuret muutostyöt, tällä kertaa arkkitehti Torben Grutin suunnitelmien mukaan. Hän suunnitteli sen Nicodemus Tessinin tyyliä jäljitellen, muistuttamaan Tukholman kuninkaallisen linnan julkisivua. Tilaajan toivomus oli, että rakennus muistuttaisi Ruotsista vieraassa maassa. 1980-luvulla sisätilat uudistettiin suomalaisen arkkitehtiprofessori Erik Kråkströmin suunnitelmien mukaan. ==Katso myös== * Venäjän valtionpankin Helsingin konttorin ryöstö == Lähteet == == Aiheesta muualla == * Ruotsin Helsingin-suurlähetystön www-sivut * Pörssitieto: Lars Sonckin Ab Hamn- Palatset -yhtiö talon omistajana * Ruotsin edustuksen keskus Helsingissä. Vasta valmistunut lähetystötalo, Suomen Kuvalehti, 12.01.1924, nro 2, s. 14, Kansalliskirjaston digitaaliset aineistot Luokka:Suomen ja Ruotsin väliset suhteet Luokka:Kruununhaka Luokka:Suurlähetystöt Helsingissä Luokka:Suomen 1800-luvulla rakennetut rakennukset ja rakennelmat Luokka:Helsingin suojellut rakennukset
Niketas Khoniates

thumb|Niketas Khoniates kuvattuna keskiaikaisessa käsikirjoituksessa. Niketas Khoniates (, noin 1155-1215 tai 1216) oli kreikkalainen historioitsija. Hänen veljensä Mikael Khoniates oli myös historioitsija. Hän matkusti veljensä kanssa kotipaikkakunnaltaan Kolossaista Konstantinopoliin. Aluksi toimi virkamiehenä Angelos-suvun keisareiden aikana, edeten aina virkakoneiston johtajaksi (megas logothetes) asti. Hän toimi myös Filippopoliksen teeman kuvernöörinä. Kun neljäs ristiretki valtasi Konstantinopolin vuonna 1204 pakeni hän Nikaiaan, jossa hän pääsi keisari Theodoros I Laskariksen hovin jäseneksi. Nikaiassa hän aloitti kirjoittamisen ja hänen 21 kirjaa käsittänyt historiansa käsitteli vuosia 1118-1207. Teoksessaan hän kuvaa muun muassa Konstantinopolin valtauksen vuonna 1204. ==Lähteet== == Aiheesta muualla == * Medieval Sourcebook: Nicetas Choniates: The Sack of Constantinople (1204) Luokka:Bysanttilaiset historioitsijat Luokka:1150-luvulla syntyneet Luokka:1210-luvulla kuolleet
Jean Dausset

Jean-Baptiste-Gabriel-Joachim Dausset (19. lokakuuta 1916 – 6. kesäkuuta 2009) oli ranskalainen immunologi. Hän jakoi vuoden 1980 Nobelin lääketieteen palkinnon George Davis Snellin ja Baruj Benacerrafin kanssa. Dausset syntyi Toulousessa lothringenilaiselle äidille ja Pyreneiltä kotoisin olleelle lääkäri-isälle. Hän itse meni vuonna 1963 naimisiin madridilaisen Rose Mayoralin kanssa ja sai kaksi lasta.http://nobelprize.org/nobel_prizes/medicine/laureates/1980/dausset- bio.html == Lähteet == Luokka:Immunologit Luokka:Ranskalaiset tieteilijät Luokka:Ranskan tiedeakatemian jäsenet Luokka:Nobelin fysiologian tai lääketieteen palkinnon saajat Luokka:Vuonna 1916 syntyneet Luokka:Vuonna 2009 kuolleet
Jo Stafford

Jo Elizabeth Stafford (12. marraskuuta 1917 Coalinga, Kalifornia – 16. heinäkuuta 2008 Century City, Kalifornia) oli yhdysvaltalainen 1930–1960-lukujen poplaulaja. Stafford opiskeli jo lapsena laulamista ja suunnitteli oopperalaulajan uraa. Hän kuitenkin hylkäsi ajatuksen ja muodosti sisartensa Christinen ja Paulinen kanssa paikallisesti menestyneen The Stafford Sisters -yhtyeen. Stafford oli jäsenenä The Pied Pipers -yhtyeessä, joka kelpuutettiin Vocal Group Hall of Fameen vuonna 2001. Hän aloitti soolouransa 1940-luvulla. Hän levytti Columbia Recordsille ja Capitol Recordsille sekä teki hittejä yhteistyössä Frankie Lainen kanssa. Stafford menestyi myös huumorimusiikin alalla. Vuonna 1947 hän lauloi Cinderella G. Stumpin nimellä Red Inglen kappaleella ”Tim-tayshun”, joka on hillbilly- henkinen pilaversio Perry Comon ”Temptationista”. Puolisonsa Paul Westonin kanssa Stafford muodosti tahallisen kehnoa musiikkia esittäneen humoristisen duon taiteilijanimillä Jonathan ja Darlene Edwards. Alun perin juhlien huvitukseksi keksityt Edwardsit päätyivät myös levytysstudioon ja vuonna 1961 Stafford sai uransa ainoan Grammy-palkinnon parhaan huumorilevyn kategoriassa duon levytyksestä Jonathan and Darlene Edwards in Paris. Stafford vetäytyi musiikkialalta vuonna 1975, jonka jälkeen hänen julkiset esiintymisensä olivat hyvin satunnaisia. Staffordilla on tähti Hollywood Walk of Famella. Stafford oli naimisissa Paul Westonin (1912–1996) kanssa vuodesta 1952 alkaen ja heille syntyi kaksi lasta. == Lähteet == Luokka:Yhdysvaltalaiset laulajat Luokka:Hollywood Walk of Fame Luokka:Grammy-palkinnon saajat Luokka:Vuonna 1917 syntyneet Luokka:Vuonna 2008 kuolleet
Luettelo spektroskooppisista kaksoistähdistä

Luetteloon spektroskooppisista kaksoistähdistä on koottu spektrometrillä havaittavia spektroskooppisia kaksoistähtiä. *Alfa Andromedae *Zeta Andromedae *Lambda Andromedae *Nyy Andromedae I, II *Pii Andromedae *Theta Aquilae I, II *Beta Arietis *Alfa Aurigae I, II *Beta Aurigae I, II *Eta Bootis *7 Camelopardalis *Beta Capricorni *Delta Capricorni *Alfa Carinae *A Carinae *Nyy Centauri *Delta Columbae *Alfa Coronae Borealis *32o2 Cygni *Beta Doradus *Alfa Draconis *Theta Draconis *Khii (X) Draconis *Ypsilon4 Eridani I, II *Alfa-1 Geminorum *Alfa-2 Geminorum *Sigma Geminorum *1 Gemirorum (l "L" Geminorum?) *Beta Herculis *Epsilon Herculis I, II *Epsilon Hydrae *Omikron Leonis I, II *Beta Lyrae *Zeta-1 Lyrae *Delta Orionis *Eta Orionis I, II *Iota Orionis *Nyy Orionis *Pii-4 Orionis *Pii-5 Orionis *Alfa Pavonis *Eta Pegasi *Iota Pegasi *Kappa Pegasi *Beta Persei *Myy Persei *Alfa Persei I, II *Alfa Phoenicis *Gamma Phoenicis *Sigma Puppis *Theta-1 Sagittarii *Beta Scorpii I,II *Zeta Serpentis *Zeta Tauri *Theta-2 Tauri *Lambda Tauri *Tau Tauri *d Tauri I, II *Alfa Trianguli *Epsilon Ursae Majoris *Zeta 1 Ursae Majoris I,II *Epsilon Ursae Minoris *Kappa Velorum *p Velorum I,II *Alfa Virginis I, II *Eta Virginis *Epsilon Volantis == Katso myös == *Luettelo kaksoistähdistä == Lähteet == * Heiskanen, Tähtitiede II sivu 147 Luokka:Luettelot tähdistä
Snooky Young

Eugene "Snooky" Young (3. helmikuuta 1919 – 11. toukokuuta 2011) oli yhdysvaltalainen jazz-trumpetisti. Young oli pääasiallinen trumpetisti Jimmie Luncefordin yhtyeessä vuosina 1939-1942. Hän teki myös yhteistyötä Count Basien sekä Lionel Hamptonin kanssa ja kuului Thad Jones/Mel Lewis Big Bandin perustajajäseniin. Hänellä oli pitkään kiinnitys NBC:hen, ja hän oli Tonight Show Bandin studiotrumpetisti vuoteen 1992. Young julkaisi ainoastaan kolme albumia omalla nimellään. == Lähteet == Luokka:Yhdysvaltalaiset jazztrumpetistit Luokka:Vuonna 1919 syntyneet Luokka:Vuonna 2011 kuolleet
Lisa Della Casa

Lisa Della Casa-Debeljevic (2. helmikuuta 1919 Burgdorf – 10. joulukuuta 2012 MünsterlingenSwiss opera singer Lisa Della Casa dies) oli sveitsiläinen oopperalaulaja (sopraano), joka tuli kuuluisaksi Wolfgang Amadeus Mozartin ja Richard Straussin teosten tulkinnoistaan. Della Casa syntyi italialais- sveitsiläisen tohtorin ja tämän baijerilaissyntyisen vaimon perheeseen. Hän suoritti oopperadebyyttinsä vuonna 1940 Giacomo Puccinin Madama Butterflyn nimiroolissa. Hän meni vuonna 1947 naimisiin jugoslavialaisen journalistin Dragan Debeljevicin kanssa. Della Casan ensimmäinen esiintyminen Wienin valtionoopperassa tapahtui vuonna 1947. Hän pääsi pian muun muassa La Scalaan, Baijerin valtionoopperaan ja Bayreuthin musiikkijuhlille. Metropolitan- oopperassa hän oli vakituinen tähti vuoteen 1968. Della Casan esiintymiset alkoivat vähetä 1960-luvun kuluessa, ja esiintymisensä vuonna 1974 Salzburgissa hän ilmoitti viimeisekseen. Hän äänitti useita kokonaisia oopperalevytyksiä muun muassa Deccalle. == Lähteet == Luokka:Sopraanot Luokka:Grammy-palkinnon saajat Luokka:Sveitsiläiset oopperalaulajat Luokka:Vuonna 1919 syntyneet Luokka:Vuonna 2012 kuolleet
Lukkopesä

Lukkopesä on lukon osa, joka mahdollistaa avaimen kääntämisen jos se on oikea. Jos avain on väärä, ei lukkopesän sisällä oleva sisäsylinteri käänny. Sisäsylinterin kääntyessä se vetää samalla teljen sisään, jolloin lukko aukeaa. Ilman lukkopesää on lukko helppo avata esimerkiksi ruuvimeisselillä. Lukkopesää on suojaamassa lisäksi peitekilpi, joka samalla nimensä mukaisesti peittää lukon sisäosat ja ruuvit. Uudemmissa lukoissa ei lukkopesästä näy muuta kuin haittalevyt, koska peitekilpi on tehty suojaamaan lukkopesä niin, ettei sitä ole mahdollista vetää ulos, ja tällöin avata lukkoa. == Lukkopesätyypit == * Ulkoinen lukkopesä, käytetään kotiovien ym. lukituksessa. Ulkoista lukkopesää käytetään myös joissakin varmuuslukoissa. * Sisäänrakennettu lukkopesä, käytetään varmuuslukoissa. == Katso myös == *Lukko *Lukkoseppä *Abloy *Lukkorunko Luokka:Lukot
Raksilan pesäpallostadion

Raksilan pesäpallostadion (sponsorinimeltään Oulun DataCenter Stadion) on pesäpallostadion Oulussa Raksilan. Stadion oli valmistuessaan Suomen kallein pesäpallostadion 14,4 miljoonan markan budjetilla (vuoden 2022 rahassa 3,74 milj. €). Hinta oli yli kaksinkertainen Seinäjoen stadioniin verrattuna ja seitsemänkertainen Sotkamon Jymyn stadioniin verrattuna. Postmodernistisen rakennuksen suunnitteli Arkkitehtitoimisto Pekka Lukkaroinen Ky. Stadionin päämateriaalit ovat betoni ja puu.Ahonen, Raimo & Pesonen, Jussi et al.: Lukkaroinen arkkitehdit: Ensimmäiset 40 vuotta, s. 36-37. Lukkaroinen Arkkitehdit Oy, 2020. ISBN 978-952-94-2886-1. Kentän alustana on hiekkatekonurmi. Raksilan urheilukeskukseen kuuluvan stadionin katsomossa on 4 204 istumapaikkaa, joista katettuja 1 460 ja aitiopaikkoja 162 kappaletta. Lisäkatsomoissa on lisäksi 2 000 paikkaa. Lisäkatsomo ja aitiot eivät kuuluneet alkuperäiseen arkkitehtisuunnitelmaan vaan ne lisättiin Oulun Lipon vaatimuksesta. Kesällä stadionin pääkäyttäjiä ovat Lippo Pesis ja Lippo Juniorit. Stadionia ovat aiemmin käyttäneet jo toimintansa lopettaneet Oulun Polte ja Oulujoen Kiekko. Talvella paikalle jäädytetään luistinrata, joka tosin on ollut suhteellisen vähällä käytöllä. Keväällä 2007 Raksilassa järjestettiin puistohiihdot, joiden pääpaikkana toimi pesäpallostadion. Stadionilla järjestettiin kaupungin uudenvuodenjuhla vuodenvaihteessa 2012–2013 ja Kärppien mestaruusjuhla keväällä 2014. Yleisöennätys 6 647 on 13. syyskuuta 1998 pelatusta kolmannesta loppuottelusta Lippo–Kaisaniemen Tiikerit. Stadionilla järjestetyissä konserteissa yleisöä on parhaimmillaan ollut yli 20 000 katsojaa. == Esiintyjiä == Pesäpallostadionilla on nähty kesäisin huippuartisteja. *1997 Leningrad Cowboys *1998 Scorpions *1999 Bryan Adams *2003 Leningrad Cowboys *2004 Eppu Normaali *2005 Billy Idol *2006 Lippo Summer Party, esiintyjät Akcent (ROM), Beats and Styles (FIN) Dani Evermore (SWE), DCX (FIN), Dingo (FIN) Gibson Brothers (FRA), Las Ketchup (ESP) Natural Ex (SWE), Reflexion (FIN) PMMP (FIN), Samantha Fox (ENG) *2007 Nylon Beat, Toto ==Lähteet== == Aiheesta muualla == Luokka:Oulun urheilupaikat Luokka:Raksila Luokka:Pesäpallostadionit
Variaatio (kombinatoriikka)

Kombinatoriikassa variaatiolla tarkoitetaan äärellisestä joukosta valittua tietyn kokoista jonoa. Formaalisti, jos E on äärellinen joukko, on E:n k-variaatio järjestetty jono :(e_1,e_2,\cdots,e_k), missä e_i\in E kaikilla 1\leq i\leq k. == Katso myös == * Permutaatio Luokka:Kombinatoriikka
Kimi

Kimi on suomalainen miehen etunimi. Se on muodostettu nimestä Kim, joka on Joakimin lyhentymä. Vuoden 2019 loppuun mennessä nimi Kimi on annettu Suomessa noin 1 600 henkilölle, joista suurin osa on syntynyt vuoden 1980 jälkeen. Vuonna 2015 Kimi lisättiin suomalaiseen nimipäiväkalenteriin Kim-nimen rinnalle. Molempien nimipäivä on 20. maaliskuuta. ==Tunnettuja Kimejä== * Kimi Klingberg (s. 1976), koripalloilija * Kimi Koivisto (s. 1992), jääkiekkoilija * Kimi Kuusela (s. 2001), jääkiekkoilija * Kimi Linnainmaa (s. 1994), amerikkalaisen ja kanadalaisen jalkapallon pelaaja * Kimi Lumme, lapsinäyttelijä * Kimi Räikkönen (s. 1979), Formula 1 -kuljettaja ja maailmanmestari * Kimi Vilkkula, oik. Wincent Willestrand (s. 1988), näyttelijä * Kimi Wakitashiro (s. 1950), japanilainen koripalloilija ==Kuvitteellisia Kimejä== * Kimi (), hahmo piirrossarjassa Kummikarhut * Kimi Keppostin, Rehti Repon apulainen vuoden 1940 elokuvassa Pinocchio == Lähteet == Luokka:Etunimet
Toinen kyttäyskeikka

Toinen kyttäyskeikka (Another Stakeout) on yhdysvaltalainen jännäri vuodelta 1993. Kyttäyskeikan jatko-osassa poliisit saavat tehtävää ratkoakseen avukseen naisen sekä koiran. Peitetarinana on, että miespoliiseista vanhempi on isä, nuorempi on poika ja nainen on äiti. Elokuvan ohjasi John Badham. Pääosissa ovat Emilio Estevez, Richard Dreyfuss, Rosie O'Donnell, Marcia Strassman, Dennis Farina ja Cathy Moriarty. Elokuva kuvattiin Las Vegasissa. ==Arvioita== Video-oppaassa vuodelta 1994 Olavi Similä kutsuu elokuvaa kelvollisen jännityskomedian tarpeettomaksi jatko-osaksi ja antaa sille kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever antaa kaksi ja puoli tähteä neljästä.Another Stakeout, VideoHound’s Golden Movie Retriever. Gale, 2008. Haettu 12.11.2016 palvelusta HighBeam Research (vaatii tilauksen). ==Lähteet== Luokka:Vuoden 1993 yhdysvaltalaiset elokuvat Luokka:Yhdysvaltalaiset toimintakomediat Luokka:John Badhamin ohjaamat elokuvat
Chris Raab

Christian J. Raab (myös Raab Himself; s. 21. toukokuuta 1980 Willow Grove, Pennsylvania, Yhdysvallat) on yhdysvaltalainen näyttelijä. Hän kuuluu CKY Crewiin ja on esiintynyt sarjoissa Jackass, Viva La Bam, Haggard ja yhdessä Duudsoni Elämää-jaksossa sekä elokuvassa Jackass: The Movie, mutta ei enää sen toisessa osassa. ==Lähteet== * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Lews Therin Telamon

Lews Therin Telamon on Robert Jordanin Ajan Pyörä -sarjan kuvitteellinen hahmo, joka on syntynyt taistelemaan Viimeisessä taistelussa Varjoa vastaan. ==Lohikäärme== Lews Therin Telamon tunnettiin nimellä Lohikäärme Varjon sodan aikana. Hulluudessa, joka valtasi kaikki miespuoliset kanavoijat, hän surmasi jokaisen rakastamansa ihmisen ja verisukulaisensa. Sen takia hän sai nimen Suvunsurma. ===Uudestisyntynyt Lohikäärme=== Uudestisyntyneeksi Lohikäärmeeksi kutsutaan sitä ihmistä, jonka on legendan ja ennustusten mukaan nouseva hädän hetkellä ja pelastavan maailman. Kukaan ei odota tapahtumaa innolla, sillä ennustetaan myös, että hän aiheuttaa uudestaan maailman murtumisen. Hänen on taisteltava Tarmon Gai'donissa, Viimeisessä taistelussa Varjoa vastaan. Lohikäärme ei muista eikä tiedä olevansa uudestisyntynyt Lohikäärme, joten eri aikakausilla hän kantaa eri nimeä, mutta on ulkonäöltään samantapainen. Rand al'Thor on uudestisyntynyt Lohikäärme, vaikka hän ei suostu sitä alussa hyväksymään tai myöntämään. ===Väärät Lohikäärmeet=== Joskus ilmaantuu miehiä, jotka julistautuvat uudestisyntyneeksi Lohikäärmeeksi. Useimmat eivät kykene edes kanavoimaan, mutta poikkeuksiakin on ollut. Kanavoimiseen kykenevät väärät Lohikäärmeet ovat vaarallisia, sillä saidinin koskettaminen johtaa jokaisen heistä hulluuteen. Tämän takia Aes Sedait pyrkivät etsimään ja lauhkeuttamaan heidät, ennen kuin he ovat aiheuttaneet enempää harmia. Väärän Lohikäärmeen saatua taakseen paljon kannattajia, pystyi tämä kanavoimaan tai ei, hänen kukistaminen saattaa olla vaikea. Yleensä selvitään armeijalla, mutta sellaisiakin tapauksia on ollut, jossa väärä Lohikäärme on aloittanut valtakuntiin leviäviä sotia. Väärät Lohikäärmeet saadaan yleensä kiinni ennen kuin he pystyvät täyttämään ennustuksia. Useimmiten Aes Sedain lauhkeutettua heidät, he menettävät elämänhalunsa muiden lauhkeutettujen miesten tavoin. Voimallisimpia vääriä Lohikäärmeitä olivat Raolin Darksbane, Yurian Stonebow, Davian, Guaire Amalasan ja Logain. Luokka:Ajan Pyörä
Gamma Cephei

Gamma Cephei (γ Cephei, γ Cep, Alrai, Errai, Er Rai, arab "paimen") on kaksoistähti, jolla on eksoplaneetta. Päätähti on oranssi alijättiläistähti, seuralainen punainen kääpiö. Heikosti tunnetun radan arvellaan olevan melko soikea, niin että tähtien väli vaihtelee 10-29 tai 12-32 AUhttp://www.astroscu.unam.mx/rmaa/RMxAC..21/PDF/RMxAC..21_dvorak.pdf, radan soikeus noin 0,44. == Planeettakunta == Gamma Cepheillä on pitkään väitetty olevan planeetta, pohjautuen säteisnopeusmittauksiin, jo ennen 1990-luvun puolivälissä alkanutta eksoplaneettajahtia. Ensimmäisen ilmoituksen Gamma Cephein planeetasta teki kanadalainen tutkijaryhmä Bruce Campbell, Gordon Walker ja Stephenson Yang vuonna 1988. Toinen ryhmä, Anthony Lawton ja P. Wright, löysi myös eksoplaneetan vuonna 1989. Vuonna 1992 löydöt kumottiin tietojen epätarkkuuden perusteella. Vuonna 2002 Artie Hatzes, Bill Cochran ja kumppanit McDonaldin observatoriossa vahvistivat, että Gamma Cepheillä on planeetta.McDonald Observatory: Planet Search finds first planet orbiting close-in binary star Viitattu 28.9.2016 == Lähteet == == Aiheesta muualla == *A Planetary Companion to the Binary Star Gamma Cephei *SolStation: Errai 2 Luokka:Alijättiläistähdet Luokka:Kaksoistähdet Luokka:K-spektriluokan tähdet Luokka:M-spektriluokan pääsarjan tähdet
Sydämen lisälyöntisyys

Sydämen lisälyöntisyys eli ekstrasystolia on rytmihäiriö, jossa sydämen kammiot supistuvat ennenaikaisesti, mikä johtaa ylimääräiseen tai väärään aikaan tulevaan sydämenlyöntiin. Lisälyönti eli ekstrasystole voi olla peräisin sydämen eteisistä tai kammioista. Lisälyöntisyys on yleensä harmiton ilmiö, jota kokee elämänsä aikana noin joka toinen ihminen. Lisälyöntisyys näkyy EKG:ssa ylimääräisenä sydämenlyöntinä, jonka muoto voi olla poikkeava. ==Eteislisälyöntisyys== Eteisperäinen lisälyönti syntyy, kun eteisessä oleva paikallinen kohta lähettää sähköisen impulssin, joka ehtii käynnistää sydämenlyönnin ennen sinussolmuketta. Ylimääräisen lyönnin jälkeen sydän pitää pienen tauon. Lisälyönti saattaa tuntua muljahduksena rinnassa tai sydämen hetkittäisenä pysähtymisenä. Eteisperäiset lisälyönnit ovat vaaraton ilmiö, jota esiintyy yleisesti terveissäkin sydämissä. ==Kammiolisälyöntisyys== Kammioperäinen lisälyönti aiheutuu sydämen kammiosta lähtevästä impulssista, joka käynnistää ennenaikaisen sydämenlyönnin. Kuten eteisperäisenkin, henkilö voi aistia kammioperäisen lisälyönnin muljahduksena tai pysähdyksen tunteena rinnassa. EKG:ssa kammioperäinen lisälyönti eroaa normaaleista sydämenlyönneistä siten, että QRS-kompleksi on leveä ja P-aalto yleensä puuttuu. Kammioperäiset lisälyönnit ovat tavallisesti harmittomia, mutta saattavat joskus olla aihe sydämen lisätutkimuksille. ==Lähteet== ==Aiheesta muualla== * Sydämen lisälyönnit (Terveyskirjasto.fi Luokka:Kardiologia Luokka:Seulonnan keskeiset artikkelit
Klonatsepaami

Klonatsepaami (Suomessa valmistenimillä Iqtopam ja Rivatril, Yhdysvalloissa Klonopin ja muualla maailmassa Rivotril) on bentsodiatsepiineihin kuuluva kemiallinen lääkevalmiste, jota käytetään Suomessa ensisijaisesti epilepsian hoidossa.http://www.yml.fi/tuotekuvaus_show.php?tuotenro=223 Sitä käytetään myös paniikkihäiriön ja muiden ahdistuneisuushäiriöidenhttp://www.terveyskirjasto.fi/terveyskirjasto/tk.koti?p_artikkeli=lam00064 , dystonian sekä erilaisten kouristusten hoidossa. Klonatsepaami on muiden bentsodiatsepiinien tavoin PKV-lääke. Lääkkeen yleisiin sivuvaikutuksiin kuuluvat uneliaisuus, koordinaatiokyvyn heikkeneminen sekä levottomuus. Lääke voi lisätä itsemurhariskiä. Etenkin lääkkeen pitkäaikainen käyttö aiheuttaa sietokyvyn kasvua, riippuvuutta sekä vieroitusoireita lopetettaessa. Lääkkeen käyttö raskauden aikana saattaa vahingoittaa sikiötä.http://www.laakeinfo.fi/Medicine.aspx?m=983&i;=ROCHE_RIVATRIL Klonatsepaami patentoitiin vuonna 1964 ja se tuli markkinoille Yhdysvalloissa 1975. ==Farmakologia== ===Farmakodynamiikka=== Bentsodiatsepiinien vaikutukset perustuvat niiden keskushermostoa lamaavaan ominaisuuteen. Bentsodiatsepiinit sitoutuvat keskushermoston GABAA-reseptoreissaBentsodiatsepiinien käyttö lääkeriippuvaisilla henkilöillä. Terveydenhuollon menetelmien arviointiyksikkö Finohta. http://lib.stakes.fi/ohtanen/tarkastele.aspx?id=1214 omiin erityisalueisiinsa, bentsodiatsepiinireseptoreihin voimistaen gamma- aminovoihapon eli GABA:n toimintaa reseptoreissa. Gamma-aminovoihappo on aivojen hermosolujen toimintaa jarruttava välittäjäaine.C. Heather Ashton 2006: BENTSODIATSEPIINIT – VAIKUTUKSET – VIEROITUS. http://www.sosiaalisairaala.fi/koulutusmateriaalia/bentsodiatsepiini_hoitomanuaali.pdf Bentsodiatsepiinit aiheuttavat siten hermoratojen toiminnan epäspesifiä eli yleistynyttä hidastumista. Lisäksi klonatsepaami vähentää hermosolujen serotoniinin käyttöä. ===Farmakokinetiikka=== Klonatsepaami sitoutuu suurelta osin (~85 %) veren plasmaproteiineihin. Klonatsepaami läpäisee veri-aivoesteen helposti, veren ja aivojen klonatsepaamipitoisuus on sama. Klonatsepaami metaboloituu lähes täysin, pääasiallisesti 7-aminoklonatsepaamiksi ja pienemmässä määrin 7-asetaminoklonatsepaamiksi ja 3-hydroksiklonatsepaamiksi. Klonatsepaamin metaboliitit poistuvat kehosta munuaisten kautta. ==Synteesi== == Lähteet == == Aiheesta muualla == Luokka:Antikonvulsantit Luokka:Bentsodiatsepiinit Luokka:Seulonnan keskeiset artikkelit Luokka:Nitrobentsodiatsepiinit
Trouble Bound Gospel

Trouble Bound Gospel on suomalainen rockyhtye. Yhtye perustettiin vuonna 1994 Turussa. Yhtye on julkaissut kolme täyspitkää albumia. == Jäsenet == * Makke Luojus * Hemmu Valtanen * Sami Kärkkäinen * Riku Sanaksenaho * Teppo Pulli * Tanja Lindholm * Olli Nurminen * Olli Kauniskangas * Mikko Jakonen == Diskografia == === Studioalbumit === * * * === EP:t === * * === Split-albumit === * === Singlet === * ”Undercover Superagent” (1995) * ”Shakin’ Ray” (1996) * ”Jinxed” (2003) == Aiheesta muualla == * Finnmusic Luokka:Suomalaiset rockyhtyeet Luokka:Bluesrock-yhtyeet Luokka:Suomalaiset garage rock -yhtyeet
Sympathy for the Devil (albumi)

Sympathy for the Devil on Laibach-yhtyeen pitkäsoitto. Levy sisältää Laibachin ja sen kahden sivuprojektin, Dreihunderttausend Verschiedene Krawalle ja Germania, versioita Rolling Stones -yhtyeen kappaleesta "Sympathy for the Devil". Kahta instrumentaali-versiota lukuun ottamatta kappaleet on julkaistu singleinä 25. syyskuuta 1988, hieman ennen Laibachin Let It Be -albumin julkaisua. == Kappaleet == # # # # # # # # Sympathy for the Devil (Anastasia) -kappaleen on tehnyt Laibach, muut kappaleet ovat Mick Jaggerin ja Keith Richardsin tekemiä. == Lähteet == Luokka:Vuoden 1990 albumit Luokka:Laibachin albumit
Let It Be (Laibachin albumi)

Let It Be on Laibach-yhtyeen pitkäsoitto. Levyllä on Laibachin versiot The Beatles -yhtyeen viimeisen albumin Let It Be kappaleista nimikappaletta lukuun ottamatta. For You Blue ja Maggie Mae eivät ole versioita Beatlesin levyllä olevista kappaleista; For You Blue on todellisuudessa versio Moondogin kappaleesta Crescent Moon March ja Maggie Mae on versio saksalaisesta kansanlaulusta Auf der Lüneburger Heide. == Kappaleet == # # # # # # # # # # # (Auf der Lüneburger Heide & Was gleicht wohl auf Erden) Kappaleet John Lennon ja Paul McCartney, paitsi I Me Mine George Harrison, Dig It Harrison, Lennon, McCartney ja Ringo Starr sekä For You Blue Moondog (joskin kannessa merkitty Harrisonin tekemäksi). Maggie Mae on kansanlaulu, jonka sanoituksen on kirjoittanut Hermann Löns. Kaikki kappaleet sovittanut Laibach. Levyn nauhoittanut ja miksannut Iztok Turk ja Janez Krizaj studio Tivolissa Ljubljanassa 1988. Vieraililemassa Across the Universe -kappaleella Germania sekä Opus Dein kuoro Trbovljesta. ==Vastaanotto== Helsingin Sanomien Harri Uusitorpan mielestä Laibachin Let It Be on mahtipontinen, metallinen ja moderni kopion kopio, josta on vaikea erottaa alkuperäistä kuvaa. ”Se on tietysti epäoleellista, sillä Beatles [--] on Laibachille vain väline, jonka kautta se alleviivaa omaa historialle ja tahallisille äärimmäisyyksille (nihilismi, totalitarismi, militarismi) rakentuvaa ’krittistä’ ideologiaansa.” == Lähteet == Luokka:Vuoden 1988 albumit Luokka:Laibachin albumit Luokka:Mute Recordsin albumit
Martti Turtola

Martti Olavi Turtola (s. 16. marraskuuta 1947 Tampere) on valtiotieteiden tohtori, Maanpuolustuskorkeakoulun sotahistorian dosentti ja Helsingin sekä Turun yliopistojen dosentti.Kuka kukin on 2003, s. 1053. Helsinki 2002. ISBN 951-1-18086-X Vuosina 2001–2005 hän oli Suomen Viron-instituutin johtaja Tallinnassa ja sitä ennen muun muassa Helsingin yliopiston viestintäpäällikkö ja Kouvolan Sanomien päätoimittaja. Hän on kirjoittanut Viron historiaan liittyviä tutkimuksia ja luonut yleiseen tietoisuuteen väitteitä, joiden mukaan Viron valtionjohto muun muassa täysin päämäärätietoisesti hakeutui liittosuhteeseen Neuvostoliiton kanssa syksyllä 1939 ennen toisen maailmansodan syttymistä. Turtolan setä oli eversti Jussi Turtola, jonka kohtaloa Kiestingin motissa hän on käsitellyt kirjassaan Kyllä täällä kaatuakin voidaan: Suomalainen upseerikohtalo 1941. ==Teoksia== * Tornionjoelta Rajajoelle: Suomen ja Ruotsin salainen yhteistoiminta Neuvostoliiton hyökkäyksen varalle vuosina 1923–1940: puolustuspoliittinen vaihtoehto.1983. Väitöskirja. * Erik Heinrichs – Mannerheimin ja Paasikiven kenraali. 1988. * Risto Ryti: Elämä isänmaan puolesta. 1994. * Liittoutuneiden Valvontakomission organisaatio ja sijoittuminen Suomeen. Teoksessa Suomi valvonnassa 1944–1947. 1997. * Aksel Fredrik Airo: Taipumaton kenraali. 1997. * Heijastuksia: Keski-Uusimaan vuosikymmenet. 2000. * Kyllä täällä kaatuakin voidaan: Suomalainen upseerikohtalo 1941. 2001. * Mannerheim-kirja. 2001 * Presidentti Konstantin Päts: Viro ja Suomi eri teillä. 2002. * Jääkärikenraali Einar Vihma: Ihantalan taistelun ratkaisija. 2005. * Kauttakulkuliikenne Pohjolassa 1941–44. Teoksessa Jatkosodan pikkujättiläinen. 2005. * Kenraali Johan Laidoner ja Viron tasavallan tuho 1939-1940. 2008. * Kaikilla rintamilla – Toisen maailmansodan historia, yhdessä Lasse Pajalan kanssa. 2009. * Mennään kun käsketään! Nuorten miesten jatkosota, Vilho Kankareen sotamuistelmia. 2011. * Mannerheim. 2016. == Lähteet == == Aiheesta muualla == * Suomen Viron- instituutin tiedote v. 2001. * Martti Turtolan haastattelu Helsingin Sanomissa 27.4.2007. Luokka:Suomalaiset historioitsijat Luokka:Vuonna 1947 syntyneet Luokka:Elävät henkilöt
Kotka

Kotka voi tarkoittaa seuraavia asioita: * Kotka, kaupunki Suomessa Kymenlaakson maakunnassa ** Kotkan keskustaajama, tilastollinen taajama pääosin Kotkan kaupungissa ja osittain Haminassa * kotkat, suurikokoisia päiväpetolintuja ** varsinaiset kotkat (Aquilinae), päiväpetolintujen alaheimo *** kotkat (Aquila), päiväpetolintusuku **** maakotka (Aquila chrysaetos), lintulaji, jota nimitetään usein lyhyesti kotkaksi * Kotka, tähdistö * 2737 Kotka, asteroidi * Kotka (The Eagle), Kevin Macdonaldin ohjaama brittiläinen elokuva vuodelta 2011 * kotkat, J. R. R. Tolkienin kirjoissa esiintyviä valtavia ja älykkäitä lintuja * kotkaaminen, lautojen kiinnitysmenetelmä. * Kotka, yleensä 125-kuutioinen KTM-merkkinen moottoripyörä * IKV-3 Kotka, purjelentokone * Filmi OY Kotka, suomalainen elokuvayhtiö *Kotka – 50 vuotta unelmista kuvaksi, Hannu Hautalan kuvateos kotkasta * S/S Kotka, aik. S/S Albertina, suomalainen vuonna 1956 uponnut rahtihöyrylaiva * Ohjusvene Kotka, entinen Suomen merivoimien ohjusvene, nykyisin Kroatian laivaston käytössä * Kotkat, harvoin käytetty maa pelikorteissa == Sukunimi == * Hannes Kotka (1897–1934), suomalainen filosofian maisteri, kanteletaiteilija, säveltäjä ja näytelmäkirjailija * Heikki Kotka (1940–2021), ruotsinsuomalainen kirjailija ja kuvataiteilija * Kaisa Kotka (s. 1994), suomalainen jalkapalloilija Luokka:Seulonnan keskeiset artikkelit
Type 56

Type 56 () on kiinalainen lisenssikopio AK-47 -rynnäkkökivääristä. Type 56 on Kansan vapautusarmeijan käytössä korvattu 1980-luvulla Type 81 -rynnäkkökiväärillä. == Lähteet == *McNab Chris: Suuri Asekirja. Helsinki: Gummerus 2008. ISBN 978-951-20-6890-6 ===Viitteet=== == Aiheesta muualla == * Type 56 assault rifle (PR China) Luokka:Rynnäkkökiväärit
The David Letterman Show

The David Letterman Show oli yhdysvaltalainen aamuinen keskusteluohjelma, jota juonsi David Letterman. Ohjelmaa esitettiin Yhdysvalloissa NBC-kanavalla heinäkuusta lokakuuhun 1980. Ohjelma oli kriitikoiden kehuma, ja se voittikin kaksi Emmy-palkintoa. NBC:n mielestä se kuitenkin keräsi liian vähän katsojia, mikä johti sarjan lopettamiseen. Sarjan ensimmäiset 30 jaksoa olivat 90-minuuttisia, mutta loput 60 jaksoa oli leikattu tunnin mittaisiksi. == Tausta == The David Letterman Show oli juontajansa, koomikko David Lettermanin ensimmäinen oma televisio-ohjelma. Noin kahden vuoden kuluttua, vuonna 1982 Lettermanista tuli menestysohjelma Late Night with David Lettermanin juontaja. The David Letterman Show oli kriitikoiden kehuma, mutta ohjelman ärtyisä ja piikittelevä huumori ei mennyt läpi aamulla televisiota katsoviin, jotka olivat tottuneet perinteisiin keskusteluohjelmiin, saippuasarjoihin ja peliohjelmiin. Alun perin ohjelman tuottajaksi hankittiin peliohjelmien kehittäjä Bob Stewart, mutta hän lähti ohjelman tuotantotiimistä neljä päivää ennen sen ensiesitystä. == Katso myös == * Late Show with David Letterman * Stephen ColbertLetterman Introduces His Successor on ‘Late Show’ 22.4.2014, New York Times == Lähteet == == Aiheesta muualla == * Luokka:Viihdeohjelmat Luokka:Yhdysvaltalaiset televisiosarjat Luokka:Yhdysvaltalaiset keskusteluohjelmat Luokka:1980-luvun televisiosarjat Luokka:NBC:n televisio- ohjelmat
Kogepan

Kogepan on japanilainen hahmo San-X -yhtiöltä, kuten Sanrion luomukset Hello Kitty ja Badtz-Maru, Kogepan on löydettävissä mm. kirjoista, animesta ja leluista. Kogepan on palanut punapapu-pulla, joka asuu panyassa, eli japanilaisessa leipomossa. Kogepan yrittää sopeutua joukkoon ja saada uusia ystäviä. Kogepanin nimi tulee sanoista kogeru, joka tarkoittaa palanutta, ja pan, joka tarkoittaa pullaa. ==Tarina== Eräänä päivänä, Kogepan lähti leipomosta "juomaan". Kogepan juo maitoa, joka on toisaalta kuin olutta pullille. Kahden päivän jälkeen, Kogepan tuli järkiinsä. Hän palasi kotiinsa leipomoon, jossa hän oli syntynyt, ja alkoi lukea kirjaa joka kertoi siitä "kuinka tulla herkulliseksi pullaksi". Kogepanin kanssa on myös muita lukuisia hahmoja. Kuten Ichigopan (Mansikkatäytteinen pulla), Kireipan (kaunis pulla), Kuriimupan (palanut kermatäytteinen pulla) ja Sumipan, paljon enemmän palanut pulla kuin Kogepan. Tämän anime-sarjan on animoinut Studio Pierrot, jossa mukana on myös Pony Canyon. Kogepaniin perustuvia lastenkirjoja on tehty kolme kappaletta, ja ne on kuvittanut & kirjoittanut Takahashi Miki: *こげぱん：パンにも出会いがあるらしい... (Kogepan: Even Among Bread, They Meet One Another) *こげぱん：パンにもいろいろあるらしい... (Kogepan: Even Among Bread, There Are Many Kinds) *こげぱん：パンのしあわせってなんだろう... (Kogepan: What Is the Happiness of Bread?) == Aiheesta muualla == *San-X viralliset Kogepan -sivut *Studio Pierrotin animesivut *Kogepanin tarina Luokka:Manga- ja animehahmot
L85

thumb|L85A2 L85 on Ison-Britannian armeijan käyttämä bullpup-mallinen 5,56 x 45 mm NATO -kaliiperinen rynnäkkökivääri. Nykyisin palveluskäytössä on parannettu L85A2 -malli. Ase on yleensä varustettu optisella SUSAT (Sight Universal Small Arms Trilux) -tähtäimellähttp://www.smallarmsreview.com/pdf/sa80.pdf . Suunnitteluvaiheessa SA80 (Small Arms for the 1980s) -nimellä tunnettuun aseperheeseen kuuluvan L85:n (alkuperäiseltä nimeltään Enfield Weapon System (EWS)) suunnittelija ja valmistaja on Enfield Royal Small Arms Factory (nykyään BAE Systems Land Systems Munitions & Ordnance), ja se otettiin palveluskäyttöön vuonna 1985. Kiväärin suunnitteluvirheiden ja teknisten vikojen vuoksi Ison-Britannian puolustusministeriö teetti vuosien 2001 - 2006 välillä Heckler & Koch -yhtiöllä (silloin osa British Aerospacea) 200 000 aseen korjauksen ja kunnostuksen. Asetta valmistettiin vuosien 1985 – 1996 välillä 323 920 kappaletta. L85 -kiväärin versioita ovat: *L85A1 IW (Individual Weapon) -rynnäkkökivääri **L85A2 *L86A1 LSW (Light Support Weapon) -pikakivääri **L86A2 *L22A1 - lähinnä ajoneuvomiehistöille tarkoitettu karbiinimalli *L98A1 CGP (Cadet General Purpose) -kadettikivääri, josta puuttuu kaasumäntämekanismi. == Tekniset tiedot (L85A1 IW / L86A1 LSW) == *Kaliiperi: 5,56x45 mm NATO *Pituus: 780 mm / 900 mm *Piipun pituus: 518 mm / 628 mm *Paino täydellä lippaalla SUSAT -tähtäimen kanssa: 5,08 kg / 6,88 kg *Paino tyhjänä: 3,80 kg / 5,60 kg *Piipun rihlojen määrä: 6 oik. *Rihlauksen nousu: 1/175 mm *Luodin lähtönopeus piipunsuulla: 940 m/s / 970m/s *Teoreettinen tulinopeus: 650 laukausta/min, 680 laukausta/min *Toimintamekanismi: lyhytiskuinen kaasumäntä *Tähtäin: SUSAT (Sight Universal Small Arms Trilux) X 4, avotähtäimet *Tehokas käyttömatka: 300 metriin asti == Lähteet == ==Aiheesta muualla== *Small Arms Review: British SA80 Rifles Luokka:Rynnäkkökiväärit Luokka:Bullpup
Kunitachi

Kunitachi () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Fuchūn, Hinon, Kokubunjin ja Tachikawan kaupunkeihin. Kunitachissa on 75 640 asukasta (vuonna 2017) ja sen pinta-ala on 8,15 neliökilometriä. Nykyisen muotoinen Kunitachin kaupunki perustettiin 1. tammikuuta 1967.Outline of Kunitachi city Kunitachi sijaitsee historiallisen, Edosta Kain provinssiin johtaneen Kōshū-kaidō-tien varrella. Kaupungin pääkatu, leveä Daigaku-dōri, kulkee Kunitachin rautatieasemalta Tamajoen rantaa kohti. Kunitachissa sijaitsevat Hitotsubashin yliopisto, yksi Japanin arvostetuimmista julkisista yliopistoista, ja Yabo Tenman-gū, vuonna 903 perustettu šintolainen pyhäkkö. Kunitachin musiikkiyliopisto on aloittanut toimintansa kaupungissa. Kaupunki sijaitsee JR Higashi-Nihonin Chūō-päälinjan varrella. Kun linjalle rakennettiin uusi asema Kokubunjin () ja Tachikawan () väliin, sen nimeen otettiin Kokubunjin ensimmäinen kanji 国, joka voidaan lukea myös kuni, ja Tachikawan ensimmäinen kanji 立. Kunitachista tuli virallinen nimi vuonna 1951. Chūō-päälinjan lisäksi kaupunkia palvelee JR Eastin Nanbu- linja. == Kuvia == Tiedosto:Yaho Tenmangu.jpg|Yabo Tenman-gū Tiedosto:Kanematsu auditorium.jpg|Kanematsun auditorio Hitotsubashin yliopiston kampuksella == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit